मैनहोल में उतरकर सफाई कर रहा था वर्कर; कार ड्राइवर और ठेकेदार गिरफ्तार
Mumbai Mumbai Kandivali (west) Dahanukar Wadi Car Accident  Video Goes Viral. Follow Mumbai Dahanukar Wadi Area CCTV Footage, News On Dainik Bhaskar 21 जून को कांदिवली के दहानुकर वाडी इलाके में हुए हादसे में सफाईकर्मी गंभीर रूप से घायल हो गया था। रविवार को इलाज के दौरान सफाईकर्मी की मौत हो गई।
मुंबई में मैन होल में उतरकर ड्रेनेज लाइन साफ कर रहे सफाई कर्मी पर एक शख्स ने कार चढ़ा दी। 11 जून को कांदिवली के दहानुकर वाडी इलाके में हुए इस हादसे में सफाई कर्मी गंभीर रूप से घायल हो गया था। 22 जून को इलाज के दौरान सफाई कर्मी की मौत हो गई। पुलिस ने सोमवार को इस मामले की जानकारी दी। 
मृतक सफाई कर्मी की पहचान 37 साल के जगवीर यादव के रूप में हुई है। वहीं, उनके ऊपर कार चढ़ाने वाले ड्राइवर की पहचान विनोद उधवानी के रूप में हुई है। हादसे की पूरी वीडियो घटनास्थल पर लगे CCTV कैमरे में रिकॉर्ड हो गई।
कार ड्राइवर और सफाई ठेकेदार गिरफ्तार
कांदिवली पुलिस ने हादसे के बाद कार ड्राइवर और सफाई ठेकेदार को गिरफ्तार कर लिया। आरोपी ड्राइवर के खिलाफ सेक्शन 279, 196, 336 और 304(A) के तहत मामला दर्ज किया गया। वहीं ठेकेदार अजय शुक्ला को ड्रेनेज सफाई के दौरान सुरक्षा के जरूरी इंतजाम न करने के चलते गिरफ्तार किया गया। दोनों आरोपियों को बाद में जमानत पर छोड़ दिया गया। 
UP में 47 और दिल्ली में 42 सफाईकर्मियों ने जान गंवाई
सोशल जस्टिस एंड एम्पावरमेंट मिनिस्टर वीरेंद्र कुमार ने पिछले साल लोकसभा में बताया था कि 2017 में 92, 2018 में 67, 2019 में 116, 2020 में 19, 2021 में 36 और 2022 में 17 सफाईकर्मियों की मौत हुई।
केंद्र सरकार के राज्यसभा में पेश किए गए डाटा के मुताबिक 40% सफाईकर्मियों की मौत UP, दिल्ली और तमिलनाडु में हुई है। UP में सबसे ज्यादा 47, दिल्ली में 42 और तमिलनाडु में 43 सफाईकर्मियों ने जान गंवाई।
इनके अलावा हरियाणा में 36, महाराष्ट्र में 30, गुजरात में 28, कर्नाटक में 26, पश्चिम बंगाल में 19, पंजाब में 14 और राजस्थान में 13 की मौत हुई।
केंद्र सरकार ने मौतें रोकने के लिए बनाया प्लान
आवासीय और शहरी मामलों के केंद्रीय राज्य मंत्री कौशल किशोर के मुताबिक, केंद्र सरकार ने ‘नेशनल एक्शन प्लान फॉर मैकेनाइज्ड सेनिटेशन इकोसिस्टम’ बनाया है। इस प्लान का उद्देश्य सीवर साफ करने के दौरान होने वाली मौतों की संख्या को जीरो पर लाना है।
इस प्लान में कहा गया है कि सीवर सफाई के सभी काम स्किल्ड वर्कर्स द्वारा किए जाएंगे। साथ ही कोई भी सफाई कर्मी मानव मल के सीधे संपर्क में नहीं आएगा।
सफाईकर्मियों की मौत से जुड़ी ये खबरें भी पढ़ें...
ग्वालियर में दो सफाईकर्मियों की जहरीली गैस से मौत: सीवर साफ करने उतरे थे
ग्वालियर में 15 जून को सीवर की सफाई करने चैंबर में उतरे दो सफाईकर्मियों की जहरीली गैस से मौत हो गई। परिजनों का आरोप है कि सफाई कराने पहुंचे ठेकेदार और सुपरवाइजर वहां से भाग गए। अन्य सफाईकर्मियों ने दोनों को सीवर चैंबर से निकालकर सीपीआर देने की कोशिश की, लेकिन दोनों की जान नहीं बच सकी। पूरी खबर पढ़ें...
पानीपत में सफाईकर्मी समेत 2 की मौत: सीवर में गिरे कर्मी को बचाने कूदा था ट्रांसपोर्टर 
हरियाणा के पानीपत शहर में 30 मार्च को सीवर में सफाई कर्मी संदिग्ध परिस्थितियों में गिर गया। जिसे बचाने के लिए नजदीक ही खड़ा एक युवा ट्रांसर्पोटर भी सीवरेज में चला गया। जिसके बाद दोनों बाहर नहीं निकल सके। हादसे में दोनों की मौत हो गई। पूरी खबर पढ़ें...